สศค.ชี้น้ำท่วมทำสูญ2หมื่นล้าน
สศค.เผยน้ำท่วมทำ GDP ปีนี้โต 7.3%&nbsp;ประเมินความเสียหายกว่า 2 หมื่นล้านบาท
28 ต.ค. 2553

สศค.เผยน้ำท่วมทำ GDP ปีนี้โต 7.3% ประเมินความเสียหายกว่า 2 หมื่นล้านบาท
นายนริศ ชัยสูตร ผู้อำนวยการสำนักงานเศรษฐกิจการคลัง หรือ สศค. เปิดเผยถึงภาวะเศรษฐกิจไทยในช่วงเดือนกันยายนว่า ยังคงขยายตัวต่อเนื่องจากปัจจัยการบริโภคสินค้าคงทน และการลงทุนของภาคเอกชน โดยมีอัตราการขยายตัวทางเศรษฐกิจ หรือ จีดีพี ในช่วงไตรมาสที่ 3 อยู่ที่ร้อยละ 7.4



นริศ ชัยสูตร
อย่างไรก็ตาม สศค.ประเมินความเสียหายจากภาวะน้ำท่วม อยู่ที่ 2.4 ล้านไร่ หรือคิดเป็นมูลค่ากว่า 2 หมื่นล้านบาท กระทบต่อจีดีพีปีนี้ ให้ขยายตัวลดลงร้อยละ 0.2 หรือร้อยละ 7.3 จากเดิมที่ประเมินว่า จะขยายตัวได้ร้อยละ 7.5 
นอกจากนี้ สศค.คาดการณ์ว่า จีดีพีช่วงไตรมาสที่ 4 จะขยายตัวลดลงเหลือร้อยละ 2.3 จากฐานในปี 2552 ที่มีการขยายตัวสูง โดยมีการประเมินอัตราแลกเปลี่ยนในช่วงไตรมาสที่ 4 อยู่ที่ 29.50 บาทต่อดอลลาร์สหรัฐ และจีดีพีในปี 2554 ขยายตัว อยู่ที่ร้อยละ 4.5